Langaði að gráta eftir frábæran hring
Bandaríkjamaðurinn Phil Mickelson er með þriggja högga forystu að loknum fyrsta keppnisdeginum á The Open, opna breska mótinu í golfi, sem hófst á Royal Troon í Skotlandi í gær.
Hann setti mótsmet með því að leika á 63 höggum, átta undir pari vallarins, á fyrsta degi en áður höfðu þrír kylfingar náð að leika fyrsta hring mótsins á 66 höggum. Þá var hann einu höggi frá því að setja nýtt met með því að leika besta hring á stórmóti í sögunni en pútt í lokin geigaði naumlega.
"Þetta var skemmtilegur hringur en samt langar mig til að gráta yfir því að þetta pútt skyldi ekki fara niður. Ég átti möguleika á sögulegu afreki og svekkelsið yfir því skyggir á þennan góða hring sem stendur," sagði Mickelson við fréttamenn að hringnum loknum.
Landi hans Patrick Reed og Þjóðverjinn Martin Kaymer koma næstir á 66 höggum og fjölmargir snjallir kylfingar eru á hælum þeirra. Mótinu lýkur á sunnudag.
Bandaríkjamaðurinn Phil Mickelson er með þriggja högga forystu að loknum fyrsta keppnisdeginum á The Open, opna breska mótinu í golfi, sem hófst á Royal Troon í Skotlandi í gær.
Hann setti mótsmet með því að leika á 63 höggum, átta undir pari vallarins, á fyrsta degi.
Þá var hann einu höggi frá því að setja nýtt met með því að leika besta hring á stórmóti í sögunni.
Landi hans Patrick Reed og Þjóðverjinn Martin Kaymer koma næstir á 66 höggum.